b'\n_START_ARTICLE_\nOld Rep\n_START_SECTION_\nHistorie\n_START_PARAGRAPH_\nOpf\xc3\xb8rslen af teatret begyndte i oktober 1912, og det tog 4 m\xc3\xa5neder at f\xc3\xa6rdigg\xc3\xb8re. Det \xc3\xa5bnede d\xc3\xb8rene den 15. februar 1913 med en opf\xc3\xb8rsel af William Shakespeares Helligtrekongersaften, efterfulgt af Barry Jackson der l\xc3\xa6ste digtet The Mighty Line, der var skrevet af skuespilforfatteren John Drinkwater. Virksomheden p\xc3\xa5begyndte Barrys vision om at "tjene som kunst i stedet for at lade denne kunst tjene et kommercielt form\xc3\xa5l". I \xc3\xa5rene efter \xc3\xa5bningen producerede teatret en r\xc3\xa6kke opf\xc3\xb8rsler af b\xc3\xa5de klassiske tekster og nye skuespil._NEWLINE_I 1917 blev Birmingham Repertory Company en pioner inden for teaterindustrien ved at blive det f\xc3\xb8rste teater i Storbritannien, der udn\xc3\xa6vnte en kvindelige scenechef, hvilket sket med Maud Gill. I sin selvbiografi See the Players skrev hun at "en kvinde b\xc3\xb8r ikke s\xc3\xa6ttes til at lede scenefolk fordi arbejdende m\xc3\xa6nd ikke ville tage ordre for hende, men hun besluttede, at siden m\xc3\xb8dre havde holdt orden i hjemme siden tidernes morgen, s\xc3\xa5 var m\xc3\xa5den at h\xc3\xa5ndtere det p\xc3\xa5 ved at behandle dem som en mor ville. Det virkede."_NEWLINE_I 1923 modtog Jackson en guldmedalje fra Birmingham Civic Society, som kort efter blev fulgt op med at blive sl\xc3\xa5et til ridder i 1925 for sin tjeneste ved teatret. Sir Barry Jacksons store rolle i Birminghams sceneliv blev anerkendt igen i 1955, hvor han blev \xc3\xa6resborger i byen._NEWLINE_Teatret modtog den f\xc3\xb8rste bevilling fra Arts Council England i 1954, hvilket var p\xc3\xa5 \xc2\xa33.000 (svarende til omkring \xc2\xa377.000 i 2019). I 1960 m\xc3\xb8dtes Jackson med Birmingham City Council og Arts Council England for at f\xc3\xa5 garantier p\xc3\xa5 midler til at etablere et nyt teater. Dette ko i stand i 1968, og planerne for New Rep begyndte at g\xc3\xa5 igang_NEWLINE_I 1971 flyttede Old Rep til en ny teaterbygning i Broad Street, der i dag kendes som Birmingham Repertory Theatre, pg The Old Rep blev overtaget Birmingham City Council. Mellem 2011 og 2013 vendte teaterfirmaet tilbage til Station Street, mens Birmingham Repertory Theatre og Library of Birmingham blev ombygget. I 2013 fejrede man 100-\xc3\xa5ret for grundl\xc3\xa6ggelsen med en r\xc3\xa6kke forestillinger, turneer og forskellige aktiviteter p\xc3\xa5 teatret._NEWLINE_Bygningen er blevet listed building af 2. grad, og har stadig en stor del af den oprindelige indretning.'